Ikonográfiai alapismeretek
(Bevezetés a középkori keresztény művészet ikonográfiájába)
Előadás, heti kétszer 45 perces órában. Felkészülést biztosító nyomtatott jegyzet hiányában az óralátogatás kötelező, aminek teljesítését névsorolvasással kívánom biztosítani. A félév tematikáját, az előadás módszereit és a vizsgakövetelményeket az első előadáson szóban ismertettem. A magas hallgatói létszámra való tekintettel a hallgatók írásbeli vizsgán adnak számot felkészülésükről, anyagismeretükről. Az írásbeli dolgozat felépítése a következő: 1. Fő kérdés: az előadások valamely nagyobb témaköre. 2. Valamely fogalom ismertetése. 3. A kötelező irodalomban felsorolt művek egyikének bemutatása (megadott szempontok szerint) 4. Témafelismeréls: a félév során vetített képek egyikének bemutatása. A kötelező irodalom-jegyzéket ugyanekkor szóban ismertettem, magyarázatokkal kiegészítettem. A jegyzéket nyomtatott formában közreadtam és felkerült az Egyetem honlapjára is. Az órák illusztrációs anyagát az előadások előtt kapják meg a hallgatók pen-drive-on, amit feltehetnek az egyetem honlapjára.. A képekhez nyomtatott képjegyzéket mellékelek. Az egyes előadásokhoz személynév és idegen szavak jegyzéke készül, mely az előadáson kivetítve látható.
1.	Az ikonográfia fogalma, tárgya, területe. Az ikonográfiai kutatások története, módszerei és segédtudományai. Szakirodalom.
2.	A jel, jelkép és szimbólum. A jel, jelkép és szimbólum irodalmi és képi forrásai. A jel, jelkép és szimbólum kialakulása és szerepe az ókeresztény művészetben. 
3.	A romanika és a korai gótikus művészet jelképrendszerei: a katedrálisok. A késő-gótikus művészet szimbólumai, szimbolikus témái: a német és a németalföldi művészet speciális témái.
4.	Az Ószövetség a középkori keresztény művészetben. Az irodalmi forrás. Az Ószövetség a dogma szolgálatában. A Biblia-illusztráció a középkorban.
5.	Az ószövetségi ciklusok. Az Ószövetség speciális, korszakokon átívelő témái.
6.	Az Újszövetség a középkori művészet szolgálatában. Az irodalmi forrás. A megtestesülés, a szenvedéstörténet, a feltámadás és az eljövetel témái a dogma szolgálatában. A huszitizmus és a reformáció csíráinak jelentkezése a művészetben.
7.	Az újszövetségi narratívák. Krisztus és Mária életén ek közös eseményei (historia) 
8.	A kultuszkép, a votívkép és az ájtatossági kép. (imago) Krisztus és Mária kultuszképei. Speciális témák, ábrázolási megoldások.
9.	Az Apokalipszis és az Utolsó ítélet. Irodalmi források és képi ábrázolások a dogma és a hívők ájtatosságának szolgálatában. Kézirat-illusztrációk. Egyéb ábrázolások.
10.	A szentek a középkor művészetében. A szentkultusz kialakulása és fejlődése. A szentek életének narratív (historia) és statikus (imago) ábrázolásai. Az attribútum. Szenttisztelet a késő középkorban.
11.	A magyar egyház szentjei. A szentkultusz fejlődése. Az Árpád-ház szentjei. A Szent László legenda. A berni diptychon, a Magyar Anjou Legendárium. Falképek és szárnyasoltárok.
12.	Néhány nagyobb ikonográfiai programot megvalósító mű bemutatása. Párizs, Notre Dame, a jáki templom, a klosterneuburgi oltár, Padova, Capella dell’Arena falképei, Thöss falképei.
13.	A világi tematika. Az udvari lovagi kultúra emlékei: a Bölcs Alfonz énekei, a Manessische Liederhandschrift. A történeti tárgyú munkák, családfák, Szent Lajos élete, a Képes Krónika. A kánonjog: a Decretum Gratiani. A portré-műfaj megjelenése és emléki.